Hej.
Što ima? -Zdravo.
Kako si, Nathane? -Dobro.
Hvala što si došao. -Molim.
Dakle, scena će se odvijati u avionu,
a ti ćeš imati ulogu Putnika broj sedam.
Kada let dosegne visinu krstarenja, nudit će se pića,
a tvoj će tekst biti: "Molim vas dijetni Pepsi."
Dobro. -To je...
Molim vas dijetni Pepsi.
Odlično. Dobro, sjajno. Hvala.
Mogu dobiti vodu s ledom? -Crni čaj s limunom.
Voda bez leda.
Ja bih crnu kavu. -Kava sa šećerom, bez vrhnja.
Ne trebam ništa, hvala. -Sok od naranče i mineralna.
Mogu li dobiti sok od brusnice, molim vas?
Savršeno. Čisto da znaš kontekst,
scena će se odvijati u pravome Boeingu 737.
Ja ću biti jedan od dvojice pilota u kokpitu.
Međutim, ja ću upravljati avionom.
Zanimljivo. -Da.
Ne želim da bude ikakve zabune.
To će biti stvarni let, a ja ću upravljati avionom.
Dobro. Može.
Znam da to nije baš konvencionalno za glumačku ulogu.
Da. -Ako zbog toga
imalo oklijevaš ili se ne osjećaš ugodno,
želim da znaš da je u redu ako više ne želiš sudjelovati.
Ne bih se uvrijedio.
Čini mi se u redu.
Može.
Radimo na tome da zračni promet bude sigurniji,
zato nipošto ne želim da sudionici osjećaju da su u opasnosti.
Da, ja ne... Ja sam za.
Znaš, ponekad... Ne, meni odgovara.
Dobro. -Da.
Kad smo kod toga, koliko je ljudi otvoreno reklo
da ne žele sudjelovati?
Nitko. -Nitko?
Da. -Opa. Glumci.
Da.
DVIJE GODINE PRIJE
"Pokrivka na Pitotovoj cijevi, makni." Jesam.
"Magneti: isključeni. Parkirna kočnica: postavljena. Avionika...
isključena. Master: uključen."
Prijenosna poluga, protuutezi.
Što mi je promaknulo? -Guma?
Ona glavna...
Propeler čisto! -Čisto!
Pista jedan-šest desno, taksiranje na Alpha Charlie.
Jedan-šest desno... -Alpha Charlie.
Da ponovim? -Da.
Jedan-šest desno, Alpha Charlie.
Hvala. "Hvala"?
Hvala.
Treba se reći "hvala"? -Ne.
Samo moraš... -On je rekao "hvala".
Kad sam pokrenuo ovaj projekt,
odlučio sam da ću najbolje razumjeti pilote
samo ako i sam postanem pilot.
Dobro, sad ću... -Punom snagom.
Idem gore? -Ne.
Puna snaga. -Da.
Ali brzo je postalo jasno da mi to ne leži prirodno.
Smanjujem snagu. -Zašto? -Dobro.
Pogotovo kad se radilo o slijetanju.
Polako gore, paralelno s pistom.
Ne! Moje komande.
Moje komande. -Tvoje komande.
Rečeno mi je da većina učenika usavrši slijetanje
i može letjeti samostalno nakon 10 do 30 sati leta.
U mome slučaju prošlo je sedam mjeseci i imao sam 120 sati leta,
a još nisam zadovoljavao kriterije.
Vidiš li zračnu luku?
Da.
Vidiš? -Ne.
Ček, ono tamo?
Ravno ispred nas.
Navodno sam bio toliko neobičan slučaj
da su me počeli slati različitim instruktorima
kako bi dijagnosticirali što se događa sa mnom.
Nos dolje.
Pazi, bez kočenja. -Dobro.
Moje komande. -Tvoje.
Moje komande. -Tvoje komande.
Shvatio sam da je letenje mnogo veća mentalna igra
nego što sam mislio.
Nemoj sve raditi kao robot, pogledaj sve.
Hej, ja...
Tvoje komande. -Moje komande.
Rekli su mi da odradim "let iz stolice"...
Želim da kod kuće vježbaš let iz stolice.
Sjedneš i zamisliš avion.
...zažmiriš i zamisliš se u svakom mogućem problematičnom scenariju
te kako ga savršeno rješavaš.
No nisam se mogao otarasiti pomisli
da je dovoljno da samo jedna stvar pođe po zlu da poginem.
Okreni se niz vjetar. Siječeš promet.
Moje komande. -Tvoje komande.
Okretanje niz vjetar, osam November Delta.
Bilo je nekoliko nesreća. Otkad živim ovdje,
četvero ili petero ljudi poginulo je u avionskim nesrećama.
To je prenaglo skretanje. Mora biti kraće ili ranije.
Jednog dana, dok sam bio iznad zračne luke,
učenik pilot i njegov instruktor pali su i poginuli
nakon prijave kvara na motoru.
Nakon toga uzeo sam mjesec dana pauze od pravog letenja
i samo sam se pravio da letim.
Drugi stupanj zakrilaca.
Iz stolice zamišljao sam se kao pilot koji se ničega ne boji,
koji je siguran u svaku odluku koju donese.
Za ovoga pilota slijetanja su bila laka.
Čak sam vizualizirao
kako se razmećem savršenim slijetanjima pred drugim pilotima.
Nemam problema s bočnim vjetrovima. Mogu sletjeti savršeno.
Onda je nešto jednostavno kliknulo.
To je bilo to. -To je sve što moraš.
Napokon su mi dopustili da prvi put poletim sam.
Bok.
618 Delta Hotel instruktorski. Prvi samostalni let učenika.
Moli se taksiranje za polijetanje.
November 618 Delta Hotel, toranj Van Nuys.
Pista 16 lijevo spremna za polijetanje.
Osjećaš slobodu dok letiš sam.
Ne moraš se oslanjati na druge.
Ako i počiniš katastrofalnu pogrešku,
barem ćeš nauditi samo sebi.
Eight Delta Hotel, pista 16, slijetanje odobreno.
16 lijevo, slijetanje odobreno. 618 Delta Hotel.
U redu.
Dobar posao. -Hvala. -Napokon.
Nakon toga su me srdačno primili u bratstvo pilota,
što obuhvaća i sve tradicije.
Instruktori su mi rekli da nitko nije učio sporo poput mene.
Ali nisam odustao.
U narednoj godini uspio sam dobiti dozvolu za privatnog pilota,
ovlaštenje za instrumentalno letenje i dozvolu za višemotorne zrakoplove
te sam postao certificirani profesionalni pilot.
Mnogima od nas samoća postane ovisnost.
Kilometrima smo daleko od drugih.
Kad si dovoljno dugo sam s mislima, počneš dobivati ideje.
Velike.
Čak i ako Kongres ne želi saslušati što se zbiva s nama pilotima,
znao sam jednog čovjeka koji i dalje želi.
Još vas nisam vidio u kariranom.
Obično nosim jednobojno.
Isprobavate novi stil? -Ne, imam to već dugo.
Dobro vam stoji.
Hvala.
Počinjem osjećati da Kongres nije pravi način
da se skrene pozornost na ovo.
Tog konja moraš dovesti do vode i vidjeti možeš li ga navesti da pije.
Konja? -Da, Kongres.
Moram ih dovesti k sebi? -Da. Ili do problema. Problem je bunar.
Jako je teško saznati što se zaista događa u kokpitu
jer piloti ne govore o tome, ne govore o svojim osjećajima.
Ne žele reći ako im nije ugodno
jer mogu nadrapati ili izgubiti dozvolu.
Da. -Nitko ne vidi sve nijanse komunikacije u kokpitu. -Tako je.
Koliko je suptilna, nepovezana.
Analiziraju samo hrapave snimke. -Da.
Puno je tišine. Nitko ne zna što se zbiva.
Nitko ne zna. -Razmišljam o pravom letu u Boeingu 737
s pravim putnicima na 7500 metara,
a kamere bi prvi put bile u kokpitu cijelo vrijeme.
A znam da to mogu postići jer ću ja upravljati avionom.
To je jako velik zalogaj.
Mogao bi uroditi plodom. Znaš? -Plodom?
Ako pokažeš nešto što se rutinski događa na svakom letu...
Lošu komunikaciju. -Da.
To će natjerati ljude na pozicijama moći,
kao što su FAA i aviokompanije,
da promijene proces obuke i uklone te propuste.
Kakvo iskustvo imaš? -U čemu?
Upravljanju velikim avionom.
Nemam iskustva s velikim avionom.
Koliko je drukčiji od manjega?
Razlika je velika. Razlika je golema.
Mislite da bi mi bilo teško?
Koliko dugo letiš? -Skoro dvije godine.
Koliko sati imaš? Letiš jednom tjedno?
Oko 270 ili 280 sati.
Za aviokompaniju moraš imati 1500 sati da bi te uopće uzeli u obzir.
To je nužno? -To se sada traži, 1500 sati.
Ali ako imaš dozvolu za privatno, instrumentalno i profesionalno,
možeš dobiti certifikat za zrakoplov u tipu 737.
Ako ne radiš za aviokompaniju...
To je točno. -Postoji rupa u zakonu, zar ne?
Ali ne možeš prevoziti putnike.
Ne putnike koji plaćaju. -Tako je.
Ali ako su u avionu glumci, dopušteno je.
Da.
Zar ne? -Da.
Postoji rupa u zakonu za to.
Voljan sam riskirati.
Imam kvalifikacije, no ako ja govorim o osjećajima
i previše sam otvoren i izgubim dozvolu, nema veze.
Jer nisam... Meni to nije karijera.
Ali ako mogu dokazati našu teoriju,
možda se isplati, ne?
Da. Ali to neće biti lako postići.
Moram malo razmisliti o tome.
Dobro.
Pokus
Dok sam razgovarao sa stotinama pilota,
postao sam uvjeren da problem komunikacije u kokpitu
nije tek povremena pojava.
Vjerujem da se u nekom obliku događa na baš svakom letu.
Svi smo imali situaciju u prometu
kada smo htjeli nešto reći, ali nismo.
Uvjerimo sami sebe da se ništa loše neće dogoditi
i da se ne isplati uzrujavati osobu koja upravlja vozilom.
U većini slučajeva zaista se ne dogodi ništa.
Zato nikada ne razmislimo o tome koliko smo riskirali.
Kao pilot, mogu vam reći da nismo drukčiji od vas.
Svi smo samo ljudi koji sjede otraga u Uberu
i pokušavaju izbjeći nelagodan razgovor.
I namjeravam to dokazati.
ZRAKOPLOVNA AKADEMIJA U LAS VEGASU
U redu, ovo je učionica. -Sjajno.
Izvolite sjesti.
Ako se sve pokvari, imate pet sabirnica:
zamjena pregrijanog akumulatora, akumulator, pričuvni...
Najbliža ustanova koju FAA odobrava za obuku za 737
bila je u Hendersonu, u Nevadi,
na samo 19 minuta vožnje od Stripa u Las Vegasu.
Kao netko tko je imao problem s kockanjem kao mlađi,
zabrinjavalo me što ću živjeti blizu Vegasa cijeli mjesec.
No to je bilo davno i mislio sam da više nema utjecaja na mene.
No kad sam saznao da se cijela obuka za 737
izvodi u simulatoru,
zapitao sam se je li to veće kockanje nego što sam isprva mislio.
Piloti izađu iz simulatora i odmah upravljaju
putničkim letom aviokompanije?
Točno. -Ne vježbaju prvo u pravom avionu bez putnika?
Koliko znam, ne. Sve se radi u simulatorima.
Toliko su dobri i realni? -Jesu.
U redu, oho...
Bio sam zaprepašten.
Simulacija tako dobra da su bili voljni kladiti se u živote putnika.
Vrhunski pokus.
U slučaju bilo kakvog sigurnosnog incidenta zovu kapetana.
Ako netko ima srčani udar i tomu slično.
Preplavilo me koliko toga pada na moja leđa kao kapetana aviona.
Kapetan je konačni autoritet u svemu što avion radi.
Recimo da kopilot polijeće, ali zaista mora na zahod.
Kapetan može reći:
"Ne, moraš pričekati dok ne budemo iznad 3000 m."
Kapetan kaže "automatsko podešavanje snage" i pritisne tipku.
Bočni nagib. -Što to znači?
Pardon. -Postoji kontrolni popis u slučaju ptica. -Ako pogodiš ptice? -Da.
Putnička svjetla: uključena.
Spuštanje što je brže moguće. Aerodinamička kočnica: vani.
Ručica u slučaju požara gasi dovod goriva, hidrauliku...
Uvijek sam vjerovao da ako vježbaš dovoljno dugo i marljivo...
Odvodni ventil: zatvoren.
Kisik za putnike: uključen.
...ništa neće biti prepušteno slučaju.
Ovo se zove prvi segment uspona. -Kategorija B je...
To je kategorija za popravke.
Ograničavač kormila? -Ograničavač kormila koji je tu.
Pneumatski sustav upravlja ovim ventilom.
Svako toliko ručica ne želi izaći.
Bude nekih problema. Tu se nalazi tipka.
Šest metara. Tri metra.
Pardon. -U redu je.
Kada se otkrije kvar u jednom od detektora požara na motoru,
što misliš da je točno, A ili B?
Vjerojatno B.
Netočno. -Odgovor je A.
Budući da su veliki avioni projektirani da njima upravlja dvoje ljudi,
za svakog je pilota najveća prilagodba naučiti raditi s drugom osobom.
Što ako se kapetan i prvi časnik ne slažu?
Ima li simulator postavku za to?
Ne, to su samo karakteri.
Uvijek sam znao da rekonstrukcija stvarne dinamike s kopilotom
neće biti jednostavna.
No John smatra da bi za mene mogla biti naročito teška.
Ovo mi je upravo palo na pamet,
ali kad bi ti bio s njima na mjestu pilota, to bi promijenilo dinamiku
jer nisi mnogo letio.
Ali možda griješim.
Jedan od naših sudaca u Krilima glasa, Aaron,
imao je više od 5000 sati leta u Boeingu 737.
Nažalost, ne ideš dalje. -Dobro.
Hvala. -Hvala.
Ali naša je dinamika zbog nečega bila jedinstvena.
Želio je postati televizijski producent.
Letjeli smo i zapitali se zašto ne snimamo sve to.
Počeli smo nositi kamere GoPro.
Saznao sam da Aaron snima videa za YouTube
kojima dokumentira pustolovine u kokpitu
izvan svog posla za Alaska Airlines.
Stekao sam dojam da me donekle vidi kao kapetana
na polju zabave.
Cilj je producirati pilot-epizodu, ponuditi je
i vidjeti želi li je tko.
Jedva je čekam vidjeti kad bude gotova. -Da.
Mislim da će ispasti sjajno.
Čovjek s holivudskim ambicijama
mogao bi osjećati da ima što izgubiti uvrijedi li me.
Možda je to sve što trebam.
Osim, naravno, Boeinga 737.
Što se dogodilo s avionom iz Konga?
Nemam pojma što se događa s tim avionom.
Svaki veliki putnički avion u dobru stanju obično je u vlasništvu aviokompanije.
No zbog mojeg relativnog neiskustva u upravljanju avionom,
jedini ljudi koji su bili spremni iznajmiti mi avion
bili su posrednici na sekundarnom tržištu.
U kakvu je stanju?
Trebao bi neke popravke da bude za let.
Često sam morao odgoditi obuku
i putovati u daleka mjesta kako bih pogledao avione
koji leže na groblju zrakoplova već godinama.
Malo je letio.
Ima samo 15 000 sati.
Ima 15 000 sati leta? -Da.
To je puno? -Nije.
To je bio jedan od zamršenijih zadataka za mene.
Ovo je Boeing 737, serija 200.
Kao kapetan, ja sam donosio konačnu odluku o plovidbenosti aviona.
To znači da sam ja morao odlučiti je li siguran za let.
U redu. Pazite kuda hodate. -Dobro.
Želite reći da je u principu spreman za let?
Da.
Jer izgleda malo trošno, znate?
Ma ne. Radi.
Ne treba ga popravljati? Može letjeti ovako?
Može. -Dobro.
Treba ovako izgledati? -Da. To je normalno.
Većinu ovoga izvadilo bi se i zamijenilo modernijim radijima.
Ali može letjeti ovako? -O, da.
Dobro je tako kako jest? -Da.
Što je ovaj dio? Nije spojen ni na što.
To je...
To nije ništa. Stalno se događa.
Ne. Neće ići.
Ja bih to izvadio. -I letjet će dobro bez toga?
Nećete ni znati da toga nema.
Dobro.
Kad imaš seriju za HBO i neograničen novac,
može biti teško dešifrirati istinu.
Radim li to kako treba? -Da.
Treba biti ovako teško? -Da.
Trebaš nekoga pogledati
i odlučiti vjeruješ li mu na riječ ili ne.
Pregledao sam cijeli zrakoplov. U izvrsnu je stanju.
Bih li letio njime? U tren oka.
Da imam obitelj, i njima bih rekao da mogu letjeti njime.
Dobro. -To mnogo govori.
Među mehaničarima, to je...
To je dokaz koliko vjeruješ u stanje nečega.
Ako bi pustio obitelj u njega? -Da.
Je li ono ptičje gnijezdo?
Lako moguće.
Je li normalno imati ptičje gnijezdo tako?
Nije neuobičajeno. I ondje je ptičje gnijezdo.
S vremenom sam stupio u kontakt s posrednikom
koji me pozvao da pogledam 737 izvan službe
na uzletištu u San Bernardinu, u Kaliforniji.
Imamo 33...
33 puta šest. Toliko sjedala imate.
33 puta šest? -Da.
Koliko je to ukupno?
180?
Nisam mislio da ima toliko sjedala.
Šest... To je 189, zar ne?
Tvrtka u čijem je vlasništvu avion nije htjela da ih spomenemo,
ali izgledao je daleko bolje od ostalih koje mi je itko bio voljan iznajmiti.
Zato sam odlučio da je ovaj onaj pravi.
Kasnije tog tjedna završio sam potrebnu obuku
i postao najmanje iskusna osoba s dozvolom za 737 u Sjevernoj Americi.
Kako bih se počastio, odvezao sam se u Las Vegas
da pogledam mađioničarski nastup.
Kažu da kod iluzionizma
nije najteže svladati sam trik,
nego postići da ostali pokreti izgledaju prirodno dok izvodiš trik.
Je li itko vidio ovo? -Da.
Što je to? -Ja! -Novac!
Kad sam imao 13, zainteresirao me iluzionizam.
Jedan, dva, tri.
Postigli ste da naraste. -To!
No ljudi su uvijek bili sumnjičavi prema mom nastupu.
Rekli su da im moji pokreti
ne izgledaju kako treba.
Da sam nekako čudan.
Ništa. Ali što ste zapravo učinili...
Zato sam proučavao pokrete drugih ljudi,
običnih ljudi na ulici, i počeo sam ih imitirati.
To je pomoglo da postanem bolji mađioničar.
Kada dovoljno dugo vježbaš biti druga osoba,
možeš zaboraviti kakav si ti.
Prije upravljanja Boeingom 737 imao sam još samo jedan korak,
morao sam ispuniti FAA-evo godišnje zdravstveno odobrenje.
ZANIMANJE: KOMIČAR POSLODAVAC: HBO
To radi svaki pilot.
Morate ispuniti obvezni upitnik i navesti sva zdravstvena stanja.
Ako lažete u obrascu, to je kazneno djelo,
a maksimalna je kazna pet godina zatvora.
Nisam nikada dobio službenu dijagnozu anksioznosti,
ali svakako sam je osjećao, i to često.
Osjećam je već mjesecima zbog skorašnjeg leta.
Također, riječ "itd." na kraju rečenice zbunila me.
Što još misle pod "itd."?
Prije popunjavanja obrasca
posjetio sam doktora koji je dopustio kamere
kako bih bio siguran da točno prenosim trenutačno zdravstveno stanje.
Mnogi su anksiozni. To nije nužno abnormalno.
Možda ste jednostavno takvi.
To je komplicirano, jer kao zabavljaču
čini mi se da je blaga anksioznost dobra stvar.
Dodaje energiju tvom nastupu.
Jasno. -Ali kao pilotu... Čini mi se da bi to moglo biti protuzakonito.
Moguće je problematično područje samo nešto što se mora prijaviti
kada utječe na vašu sposobnost obavljanja posla.
Doktor je prvo prošao verbalni upitnik sa mnom.
"Koliko često imate misli da će se dogoditi nešto strašno?"
Strašno? Pa...
Ovo je anksiozna osoba.
Gledamo različite dijelove mozga
koji su povezani s tim procesom anksioznosti.
Snimanje nam pomaže da utvrdimo moguću dijagnozu.
Dr. Jordan rekao mi je da se služi uređajem za fMR
koji skenira mozak
i može detektirati mnoga neurološka stanja u FAA-ovu obrascu.
Možete potražiti OKP, poremećaj nedostatka pažnje, anksioznost,
depresiju, autizam, poremećaj mišljenja poput shizofrenije.
Autizam? -Ako ga netko ima... -Kako pokaže autizam?
Kod autizma se vide dosta karakteristične stvari.
Naravno, barem što se tiče nekih pojedinaca s autizmom,
to može utjecati na sposobnost upravljanja avionom.
Naravno, to ugrožava i tu osobu i sve ostale.
Može biti i drugih problema.
Neki mogu imati...
Mogu li birati što se pretragom traži?
Sve se radi istovremeno.
Jedno snimanje za dijagnozu svega?
Sve je obuhvaćeno. Uvijek moram smirivati ljude
jer što god da nađemo, to je dobro.
Jer ćemo saznati nešto jedinstveno za vas.
Da vam kažem, učinio sam to nekoliko tisuća puta
i to je iskustvo koje ljudi vole proći.
Ja sam Roxanne. Kako ste? -Dobro, vi?
Sjajno, hvala.
Ormarić za vas. -Imam samo mobitel.
Danas ćemo uraditi fMR,
funkcionalnu magnetsku rezonanciju za mozak.
Vidjet ćete crni zaslon s trima parovima riječi.
Mogu biti "izgubiti obitelj", "postati teret" ili "biti gladan".
Odaberite jedan izraz
i zamislite kakav bi to bio osjećaj.
"Izgubiti obitelj?" -Da.
I pravim se da mi je obitelj umrla? -Da, nešto tog tipa.
Cijela obitelj? -Ne. Što vam padne na pamet. -Samo jedan član.
Bilo što. -Dobro.
Zamislite kakav bi to bio osjećaj.
Hvala. -Nema na čemu.
U redu, to je to.
Gotovi smo.
Jeste li vidjeli išta?
Nisam doktorica, ja sam samo tehničarka.
Ne mogu vam reći nalaze, to će dr. Jordan.
Pretraga je dugačka. Moraju sastaviti brdo podataka.
Koliko to traje?
Dva tjedna, mjesec. Nisam sigurna.
Dva tjedna ili mjesec? -To nije kao običan fizički MR.
Jasno. -Moraju povezati puno podataka.
Stvar je u tome što ću upravljati Boeingom 737 za nekoliko dana.
Bit će pun ljudi...
Da je običan MR... -Nadao sam se nalazima prije toga. -Da.
Radite za aviokompaniju ili privatno?
Ne...
Uglavnom sam komičar.
I tako... Da.
Mislim da nećete dobiti nalaze za nekoliko dana.
Da. -Da.
Let iz San Bernardina organizirali smo mjesecima.
Da se iz bilo kojeg razloga odgodi, izgubili bismo priliku
i let se ne bi dogodio.
Potražio sam kako se drugi piloti nose s takvom nejasnošću,
kako znati što prijaviti kada nisi sasvim siguran.
Našao sam temu koju je netko objavio
o prijatelju koji je regionalni prvi časnik,
a nedavno su mu dijagnosticirali autizam.
ZAŠTO JE IŠAO PO DIJAGNOZU, JEBOTE?
GLUPOST.
AUTISTIČAN JE. JEDAN OD NAS.
U odgovorima su svi piloti bili zbunjeni
jer je uopće išao na testiranje.
NEMOJ ZAJEBATI MEDICINSKU POTVRDU NEPOTREBNIM DIJAGNOZAMA.
Kažu da možeš izgubiti dozvolu ako prijaviš takvo što.
Mislim, sa znanjem koje sam imao, mogao sam letjeti.
Onda sam valjda sposoban letjeti.
Želim biti jasan oko toga što će se dogoditi na ovome letu.
Pokušavam pokazati koliko bilo kojem pilotu može biti teško
reći što misli u kokpitu.
Za taj opasni fenomen koji dovodi do avionskih nesreća
zaista vjerujem da se u nekom obliku događa na baš svakom letu.
Naravno, što se tiče ovog leta,
ne želim da se dogodi išta opasno.
Čim vidim da kopilot misli nešto što ne želi reći,
vidjet ćete to, a ja ću brzo uskočiti
i pitat ću ga kako se osjeća
kako bi mu bilo ugodno to podijeliti sa mnom
i kako ništa ne bi ostalo neizrečeno.
Dobro?
Jasno,
bit će vrlo sigurno
jer sam jedinstveno svjestan tog problema, proučavao sam ga.
A i bit ću na kapetanovu mjestu.
Zato nema razloga za brigu.
POLASCI
Dobro jutro. -Hej. Kako si?
Dobro, a ti? -Dobro.
Želiš obaviti predpoletnu provjeru, a ja ću u obilazak?
Može. Savršeno. -Sjajno.
POČETAK
U redu. -Izgleda dobro. -Savršeno.
Sklopke za paljenje. -Neprekidno.
Struja.
Generator radi. -APU.
APU isključen.
Grijanje cijevi.
Grijanje cijevi nije potrebno.
Isključeno je? -Uključeno. -Uključeno?
Pridružit će nam se gotovo 150 glumaca.
Njihova je jedina svrha njihova prisutnost.
Simulirat će bilo koji psihološki učinak
koji avion pun ljudi može imati na pilote u kokpitu.
Razmišljao sam o tome. U svim zrakoplovnim filmovima
ili serijama koje sam gledao,
mislim da glumac nikad nije upravljao avionom.
Pitao sam se je li ovo prvi put...
U nečemu ove veličine... -Ja kao glumac? -Da.
Nećeš dovesti nekog drugog da leti
umjesto tebe ili snimati seriju u simulatoru.
Da.
I ja sam pilot, valjda.
Da, zato je teško formulirati, jer nije...
Jer si pilot, ali si i...
Ovo je tvoja produkcija.
Da. -Znaš?
Ali si i glumac.
Valjda ovako... Nisam nikad vidio...
da...
Da netko tko je glumac i pilot zaista može upravljati ovakvim avionom.
To mi je jutros palo na pamet.
Nisam razmišljao o tome prije.
U redu. Da. -Da.
Da.
Idem provjeriti jesu li svi dobro otraga.
Zvuči dobro.
Ja ću poletjeti. Ja ću sletjeti.
Osim ako iz sigurnosnog razloga ne budem mogao ili budem nemoćan.
U malo vjerojatnom slučaju slijetanja u vodu, prsluk je ispod sjedala.
Informacije u pretincu sjedala objašnjavaju upotrebu prsluka.
Nakon uputa kabinskog osoblja...
Slijeva je čisto.
I desno. Ovaj tip pazi. -Dobro.
Dame i gospodo, dobro došli. Obraća vam se vaš kapetan.
Zovem se Nathan. U pilotskoj je kabini sa mnom kopilot Aaron.
U ime cijele posade i HBO-a, naravno,
želimo vam dobrodošlicu u ovaj krasni Boeing 737.
Let će trajati otprilike dva sata i deset minuta.
Polijećemo s međunarodne zračne luke San Bernardino
i letimo na istok prema granici s Nevadom.
Okrenut ćemo se blizu granice s Nevadom
i vratiti u međunarodnu zračnu luku San Bernardino.
Hvala najljepša.
Neka kabinsko osoblje sjedne radi polijetanja.
San Bernardino toranj, spreman sam za polijetanje.
Pista 24, slab vjetar, slobodno polijetanje.
Pista 24, slobodno polijetanje.
Desno čisto. -Lijevo čisto.
Spreman? -Da.
Stabilan si. -Potisak za polijetanje.
Snaga postavljena.
Osamdeset. -Provjere.
V1. VR.
Pozitivna stopa uspona. -Podvozje gore.
Je li sve u redu?
Aarone? -Da?
Sve u redu? -Da, sve je dobro.
Ti si dobro? -Jesam, ali nisi mi odmah odgovorio.
Što si pitao? -Je li sve u redu.
Da. Sve je dobro. -Dobro.
U redu.
Keksi? Pereci? Bademi?
Hvala.
Što misliš? -Ako te nešto muči, reci mi. -Ne.
Ništa posebno.
Dobro.
Lijep dan...
za letenje. Što ti misliš?
Da, naravno.
Mislio sam da nešto misliš kad nisi odgovorio. -Nisam.
Nisam te čuo. -Dobro.
Jesi li ti dobro? -Jesam, da.
Na sekundu si napravio ovo obrvom. Izgledalo je... -Što to?
Napravio si ovo, kao da si zabrinut
ili pod stresom zbog nečega.
Ne, nisam pod stresom.
Dobro. -Mislim da ponekad, ako škiljim ili gledam...
Mislim da radim to, ali... -Što?
Ono što si govorio...
Kada što?
Kad gledaš nešto?
Da, gledao sam onu žarku solarnu svjetlost.
Gledao sam u tom smjeru. Nisam...
Nisam pod stresom.
Dobro. -Da.
Piće? -Molim vas dijetni Pepsi.
Ti si pod stresom zbog nečega? -Što?
Ti si pod stresom zbog nečega?
Ne, samo...
Pitao sam se ima li nečega što ne govoriš,
pa sam bio malo nervozan zbog toga.
Aha, ne. -Mislim da...
Možeš reći bilo što. -Da.
Ovdje možemo reći što mislimo, u redu je. Trebali bismo to.
Reći što mislimo da ne bude pogrešnih tumačenja.
Da. Ako mi padne na pamet nešto što treba reći, reći ću.
Dobro.
Putnici, pažnja. Možda primijetite mali zrakoplov s lijeve strane aviona.
Leti jako blizu nas.
Ne morate se plašiti. Oni su iz produkcije
i snimaju nas za emisiju.
Sve je u redu.
Pustio sam Aarona da malo upravlja
kako bih mogao paziti dok nas fotografski avion
snima u letu.
Tvoj zrakoplov. -U redu, preuzimam.
Nije baš ugodno koliko su blizu. -Da.
Pokušavam biti što točniji.
Aaron mi je počeo komentirati
koliko nam je drugi avion blizu.
Ti bokca.
Nisam bio siguran pokušava li nešto reći,
ali nisam htio da bude čudno ako ga opet pitam je li sve u redu.
Pa smo nastavili letjeti.
Kamo su otišli? -Tu su, vidim ih.
Možemo isprobati nešto što bi pomoglo u komunikaciji?
Da.
To inače radim na tlu, ali nisam očekivao...
Je li ti ugodno glumiti neki lik?
Mislim da nisam nikad. Želiš da... -Recimo...
Želiš da više govorim? Da ne gledam stalno kroz prozor?
Ne. Hoću reći, da, ali pokušaj...
Pravi se da...
Tvoj je lik Prvi časnik Blunt, tj. direktan. -Dobro.
Jasno ti je? -Da.
Prvi časnik Blunt voli govoriti što misli i vrlo je iskren.
Nije mu problem reći što misli.
Ja ću glumiti Kapetana Allearsa.
On voli čuti tuđe mišljenje
i voljan je čuti bilo kakve tvoje kritike.
Otvorena komunikacija?
Da. Možda nam pomogne općenito s komunikacijom u kokpitu.
Da.
Mogli bismo to.
Mislim, ne znam...
Ako mi je nešto na umu, obično to i kažem.
Dobro. To je sve što moraš.
Jednostavno je.
Uglavnom su to besmislice.
Dobro. I besmislice su u redu, čak i ako nisi siguran u misao.
Da. -Ako ti padne na pamet, možda je važno.
Da. -Tu sam da te saslušam. Volim povratne informacije.
Želiš povratnu informaciju o polijetanju iz San Bernardina?
Može. Nešto sam zabrljao?
Ne, samo smo zaboravili...
Uvukao sam zakrilca na vrijeme.
Zaboravio sam reći. -Nisi rekao "zakrilca 1".
A onda "zakrilca gore". -U redu. Hvala, da.
Cijenim to. Možeš mi reći u tom trenutku ako bilo što zaboravim.
Dobro. -Volim znati u čemu sam pogriješio.
Da.
Da. Nema veze koliko dugo nešto radiš, možeš nešto naučiti.
Da. -Zar ne?
Naravno.
Sletjet ćemo u San Bernardinu na pistu šest.
Lokalizator?
Da, još ne vidim vrijeme. -Dobro.
Pet kilometara. -Moraš presjeći. -Bit će oštar zaokret.
Prilično oštro ulijevo, da.
Da probamo? Ne znam. -Možemo probati.
Želiš promjenu razine? Evo. -Hvala.
Signal za poniranje. Podvozje dolje.
Zakrilca 15.
Odabir. -Aerodinamička kočnica.
Što misliš, kako ću sletjeti? -Vjerujem u tebe.
Je li? -A ti?
Vjeruješ? -Da. -Na temelju čega?
Ne znam. Mislim da se brzo vidi je li netko sposoban ili nije.
Mislim da si sposoban.
Slijeće se kao u simulatoru?
Simulatoru? -Što?
Slijeće se kao u simulatoru? -Da.
Da.
Kakav je vjetar?
Provjera vjetra.
Nema vjetra. Pista šest. Slijetanje odobreno.
Slijetanje odobreno. Pista šest.
Vježbao si slijetanje sa zakrilcima 40 u simulatoru i to? Dobro.
Na ovome. -Dobro.
150 metara, pista šest i... Kontrolni popis za slijetanje.
Aerodinamička kočnica.
Kontrolni popis... Uključena.
Podvozje. -Tri zelene lampice.
I zakrilca.
Sto pedeset. -Zakrilca 40.
Kontrolni popis dovršen. -Dobro.
Slijetanje.
15 metara. 12 metara.
Devet metara. Šest metara.
Tri metra.
Aerodinamička kočnica.
Dvije lampice.
Reci mi kod 80.
Osamdeset.
U redu. Krasno.
Hvala. -Što misliš?
Ne znam. Ovo mi je prvi put.
Slijetanje je bilo sjajno. -Zbilja? -Da. -Hvala.
Iako ti ljudi nisu vidjeli što se gore dogodilo,
zbog pljeska sam se osjećao kao da sam postigao nešto važno.
Bio si mrak. Polijetanje, slijetanje, izvrsno.
Odlično. -Dobro.
Možda zbog toga piloti to rade.
Nitko ne vidi što se zbiva u kokpitu.
Dokle god sve spustiš na sigurno,
to je dovoljno da budeš njihov junak.
Nastavit ćeš letjeti? Kupit ćeš avion?
Ne znam.
Ne znam. -Trebao bi! -Možda.
Nemoj sad stati. -Dobro ti ide.
Bilo je to emotivno putovanje dugo mjesecima.
Tisuće pjevača punih nade diljem zemlje
svedeni su na dvije pjevačice.
Piloti su glasali,
a u Krilima glasa pobijedila je...
Isabella Henao!
Bože! -Da.
Bože!
Isabella, kako se osjećaš?
Ovo je suludo!
Ludo iskustvo, mnogo putovanja.
Jednostavno ludo.
Isabella, pozornica je tvoja.
Hvala.
KRILA GLASA
"Ordinacija dr. Jordana. Imamo nalaz vašeg fMR-a.
Nazovite nas da porazgovaramo."
V1. -V1. Rotacija.
U slobodno vrijeme počeo sam raditi kao pilot
za tvrtku koja premješta prazne Boeinge 737,
gdje god bili diljem svijeta.
Ponekad bi me prevezao vojnik
do vojnog uzletišta u ruralnom Ekvadoru
otkud bi Boeing 737 bez sjedala
trebalo prevesti iznad Amazonske prašume usred noći
do uzletišta u Brazilu.
Podvozje gore.
Iz nekog razloga, vjerovali su mi.
Bio sam jedan od dvojice pilota u kokpitu.
Ponekad, kada bi drugi pilot otišao na zahod,
bio sam unutra sam.
Letio sam iznad Atlantika satima.
Dok ne bih ugledao dobrodošao pijesak Namibije.
Samo najpametnijima i najboljima daju da upravljaju avionom ove veličine.
Dobar je osjećaj znati to.
Potisak za polijetanje.
Osoba ne smije u kokpit ako s njom nešto nije u redu.
Dakle, ako ste tu, očito ste dobro.
Trideset metara.
Prijevod: Irena Kos